b'\n_START_ARTICLE_\nDelnakauliai\n_START_SECTION_\nI delnakaulis (os metacarpi primum)\n_START_PARAGRAPH_\nJis yra stambiausias, jo pamate matyti balno pavidalo pavir\xc5\xa1ius susinerti su rie\xc5\xa1o did\xc5\xbeiojo daugiakampio tokiu pa\xc4\x8diu pavir\xc5\xa1iumi.\n_START_SECTION_\nII delnakaulis(os metacarpi secundum)\n_START_PARAGRAPH_\nJis yra pats ilgiausias, jo pamatas giliai \xc4\xafdub\xc4\x99ssusinerti su rie\xc5\xa1o ma\xc5\xbeuoju daugiakampiu, o i\xc5\xa1 \xc5\xa1on\xc5\xb3 yra po laukel\xc4\xaf, kuriuo lie\xc4\x8diasi su gretimais delnakauliais. Kiti delnakauliai tolyd\xc5\xbeio trump\xc4\x97ja.\n_START_SECTION_\nIII delnakaulis (os metacarpi tertium)\n_START_PARAGRAPH_\nJo pamatas jungiasi su rie\xc5\xa1o galviniu kaulu ir su gretimais delnakauliais, jo i\xc5\xa1orin\xc4\x97je (radialin\xc4\x97je) pus\xc4\x97je ky\xc5\xa1o ylin\xc4\x97 atauga (processus styloideus ossis metacarpi tertii)\n_START_SECTION_\nIV delnakaulis (os metacarpi quartum)\n_START_PARAGRAPH_\nJo pamatas viduriniu laukeliu jungiasi su rie\xc5\xa1o kablinio kaulo lateraline puse, o \xc5\xa1oniniais laukeliais - su gretimais delnakauliais. Nuo III delnakaulio jis skiriasi tuo, kad neturi ylin\xc4\x97s ataugos.\n_START_SECTION_\nV delnakaulis (os metacarpi quintum)\n_START_PARAGRAPH_\nJis yra pats trumpiausias i\xc5\xa1 vis\xc5\xb3 delnakauli\xc5\xb3. Jo pamatas jungiasi su rie\xc5\xa1o kablinio kaulo medialine puse ir IV delnakauliu, o nugarin\xc4\x97je pus\xc4\x97je turi nery\xc5\xa1k\xc5\xb3 gumbur\xc4\x97l\xc4\xaf.'